24PES-461

EH Bildu Nafarroa talde parlamentarioko Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Nekazaritzako Azpiegiturei buruzko martxoaren 7ko 1/2002 Foru Legean finantzaketa-sistema bat ezartzen da lurzati berrantolamenduko interes orokorreko obretarako nahiz eraldatu eta modernizatzeko interes orokorreko obretarako.

Honako hau jakin nahi dut Nafarroako Ubidearen 1. fasearen esparruko lurzati berrantolamenduak eta ureztalurren eraldatzeak eta modernizatzeak direla-eta:

1. Lurzati berrantolamenduek eta ureztalurren eraldatze eta modernizatzek zenbat hektarea hartu dituzte guztira?

2. Lurzati berrantolamenduko obrek zer kostu izan dute urteotan zehar (egitura berrian ustiategiei zerbitzu emateko beharrezkoak diren landa-bideak, beharrezkotzat jotzen diren saneamenduak eta hustubideak; ingurumen-inpaktuaren adierazpenean jasotzen diren neurri zuzentzaileetatik heldu direnak eta nekazaritza-azpiegituretako jarduketaren xede den lurraldearen ingurunea hobetzeko komenigarritzat jotzen diren bestelako obrak)?

3. Zer kostu izan dute urteotan zehar sektoreko azpiegitura hidraulikoaren obrek?

4. Zer kostu izan dute urteotan zehar eremuko azpiegitura hidraulikoaren obrek? Zenbat onuradun edo lurjabek eduki zuten finantzaketa hori?

5. Zer kostu izan dute urteotan zehar banaketako azpiegitura hidraulikoaren obrek? Zenbat onuradun edo lurjabek eduki zuten finantzaketa hori?

6. Zer finantzaketa eduki du urteotan herri-lurretako barne-banaketak? Zer toki-entitatek eduki zuten finantzaketa hori?

7. Zer finantzaketa eduki du urteotan zehar lurren sistematizazioak? Zenbat onuradun edo lurjabek eduki zuten finantzaketa hori?

8. Herri-lurretako lurralde-hobekuntzek zer finantzaketa eduki dute urteotan zehar? Zenbat toki-entitatek lortu zuten finantzaketa hori?

9. Energia berriztagarriko instalazioek zer finantzaketa eduki dute urteotan zehar arestiko galderetan adierazitako azpiegituretan energiaren kontsumoa murrizteko? Zenbat onuradun edo lurjabek eduki zuten finantzaketa hori?

10. Presiopeko ura lurzatian banatzea xede duten interes pribatuko obrek –interesdunek zuzenean egin beharrekoek– zer finantzaketa eduki dute urteotan zehar? Zenbat onuradun edo lurjabek eduki zuten finantzaketa hori?

Iruñean, 2024ko azaroaren 7an

Foru parlamentaria: Adolfo Araiz Flamarique